Sideinnhold

​– Det er ikke ofte jeg leser en nyhetssak i norske medier som har så mange feil i seg som saken fra Aldrimer.no med tittelen «Russland trente på invasjon av Svalbard», sier generalløytnant Morten Haga Lunde, sjef for Etterretningstjenesten.

Han fortsetter:



– For det første har Etterretningstjenesten meget god oversikt og situasjonsforståelse i våre nærområder, og spesielt god situasjonsforståelse før og under denne øvelsen (øvelse Zapad), sier han.



– For det andre blir denne formidlet løpende til våre oppdragsgivere – militære og politisk ledelse. Deling med NATO og allierte partnere er standardprosedyre, og vi har fått gode tilbakemeldinger på denne rapporteringen.

– La meg ta hovedelementet i det som blir fremført fra Aldrimer.no. Et russisk simulert angrep på Svalbard: Det var ingen slik aktivitet. Når dette er sagt, faller mye av det øvrige i saken bort, sier Lunde.

Pressekontakter